Pasiūlymas Tarybos sprendimas nustatantis Bendrijos paramos kaimo plėtrai sumą laikotarpiui nuo 2007 m. sausio 1 d. iki 2013 m. gruodžio 31 d., jos metinį išskirstymą ir mažiausią sumą, skiriamą regionams, atitinkantiems reikalavimus pagal konvergencijos tikslą /* KOM/2006/0238 galutinis */





[pic] | EUROPOS BENDRIJŲ KOMISIJA | Briuselis, 24.5.2006 KOM(2006) 238 galutinis Pasiūlymas TARYBOS SPRENDIMAS nustatantis Bendrijos paramos kaimo plėtrai sumą laikotarpiui nuo 2007 m. sausio 1 d. iki 2013 m. gruodžio 31 d., jos metinį išskirstymą ir mažiausią sumą, skiriamą regionams, atitinkantiems reikalavimus pagal konvergencijos tikslą (pateikta Komisijos) AIŠKINAMASIS MEMORANDUMAS 1. 2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai[1] 69 straipsnio 1 dalyje nustatoma, kad Bendrijos paramos kaimo plėtrai dydį pagal šį reglamentą laikotarpiui nuo 2007 m. sausio 1 d. iki 2013 m. gruodžio 31 d., jos metinį išskirstymą ir mažiausią sumą, skiriamą regionams, atitinkantiems reikalavimus pagal konvergencijos tikslą, kvalifikuota balsų dauguma, remdamasi Komisijos pasiūlymu, nustato Taryba pagal 2007−2013 m. laikotarpio finansinę struktūrą ir tam pačiam laikotarpiui skirtą Tarpinstitucinį susitarimą dėl biudžeto vykdymo tvarkos ir patikimo finansų valdymo. Tarpinstitucinis susitarimas buvo pasirašytas ... Jo I priede, nustatančiame 2007–2013 m. finansinę struktūrą, taip pat pateikiami ir įsipareigojimų asignavimai 2 išlaidų kategorijai, į kurią įtraukta suma kaimo plėtrai. 2. 2005 m. gruodžio mėn. Europos Vadovų Tarybos susitarimo dėl 2007−2013 m. finansinės perspektyvos 63 punkte teigiama: „Asignavimai naujajai kaimo plėtros priemonei, kuriuos iš esmės sudaro sumos, perkeliamos iš fondų, kuriomis remiamas konvergencijos tikslo regioninis komponentas, ir sumos, kurios šiuo metu išmokamos iš EŽŪOGF Garantijų skyriaus, bus 69,75 milijardo EUR prieš moduliavimą, iš kurių 41,23 milijardo EUR šiuo metu išmokami iš EŽŪOGF Garantijų skyriaus. Komisija skirs visas kaimo plėtros išlaidas, įskaitant perkėlimus iš EŽŪOGF, ir užtikrins, kad mažiausiai 33,01 milijardo EUR būtų skiriami 10-ES valstybių narių, Bulgarijai ir Rumunijai. Iš likusių 36,74 milijardo EUR, 18,91 milijardo EUR skiriami 15-ES valstybių narių paskirstymo būdu, kurį turi pasiūlyti Komisija ir kuriam turi pritarti Taryba pagal 2005 m. rugsėjo 20 d. priimtą Kaimo plėtros reglamentą (1698/2005), o kiti 4,07 milijardo EUR bus skirti Austrijai (1,35 milijardo EUR), Suomijai (0,46 milijardo EUR), Airijai (0,50 milijardo EUR), Italijai (0,5 milijardo EUR), Liuksemburgui (20 milijonų EUR), Prancūzijai (0,1 milijardo EUR), Švedijai (0,82 milijardo EUR) ir Portugalijai (0,32 milijardo EUR), kuriai dėl ypatingų Portugalijos žemės ūkio sunkumų, išdėstytų Europos Vadovų Tarybos išvadose dėl Komisijos ataskaitos dėl Portugalijos žemės ūkio (dok. 10859/03), netaikomas nacionalinio bendro finansavimo reikalavimas.“ 3. Reglamento (EB) Nr. 1698/2005 69 straipsnio 4 dalyje numatoma: Komisija kasmet paskirsto Bendrijos paramą kaimo plėtrai pagal valstybes nares (pirmiau atėmusi 0,25 % Komisijos techninei pagalbai) atsižvelgdama į: a) sumas, rezervuotas regionams, atitinkantiems reikalavimus pagal konvergencijos tikslą; b) atliktos veiklos rezultatus ir c) konkrečias situacijas ir poreikius, pagrįstus objektyviais kriterijais. 4. Regionams, atitinkantiems reikalavimus pagal konvergencijos tikslą [a) kriterijus], rezervuotos sumos skaičiuojamos kiekvienai valstybei narei iš jos konvergencijos paketo, t. y. iš EŽŪOGF Orientavimo skyriaus gaunamų pinigų, kurie perkeliami iš 2007−2013 m. finansinės struktūros 1b biudžeto eilutės į 2 biudžeto eilutę, į kurią įtraukta kaimo plėtra. Į šią sumą negali būti įtraukti 0,25 % Komisijos techninei pagalbai pagal Reglamento (EB) Nr. 1698/2005 69 straipsnio 2 dalį ir „Leader+“ iš EŽŪOGF Orientavimo skyriaus skirta suma. 2005 m. gruodžio mėn. Europos Vadovų Taryba nusprendė dėl c) kriterijaus skirdama specialias sumas aštuonioms valstybėms narėms. Komisija taikys b) kriterijų dar nepaskirstytoms sumoms. Šiame kontekste atliktos veiklos rezultatai [b) kriterijus] reiškia valstybių narių ankstesnes dalis EŽŪOGF Garantijų skyriaus pakete kaimo plėtrai 2000−2006 m. (2004−2006 m. naujosioms valstybėms narėms) ir „Leader+“. 5. Reglamento 69 straipsnio 1 dalyje nurodyta kaimo plėtrai skirta suma ir jos metinis išskirstymas (įskaitant konvergencijos regionams rezervuotą mažiausią sumą) pateikiami Tarybos sprendimo priede. Šia suma taip pat reikėtų atsižvelgti į Bulgariją ir Rumuniją numatant, kad jos bus Bendrijos narėmis 2007 m. sausio 1 d. Tačiau jei viena arba abi šios valstybės netaps Bendrijos nare (-ėmis) tą dieną, šis sprendimas turėtų būti atitinkamai pritaikytas. Pasiūlymas TARYBOS SPRENDIMAS nustatantis Bendrijos paramos kaimo plėtrai sumą laikotarpiui nuo 2007 m. sausio 1 d. iki 2013 m. gruodžio 31 d., jos metinį išskirstymą ir mažiausią sumą, skiriamą regionams, atitinkantiems reikalavimus pagal konvergencijos tikslą EUROPOS SĄJUNGOS TARYBA, atsižvelgdama į 2005 m. rugsėjo 20 d. Tarybos reglamentą (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai[2], ypač į jo 69 straipsnio 1 dalį, atsižvelgdama į Komisijos pasiūlymą, kadangi: 1. Pagal Reglamentą (EB) Nr. 1698/2005 skiriama Bendrijos paramos kaimo plėtrai įsipareigojimų asignavimų suma laikotarpiui nuo 2007 m. sausio 1 d. iki 2013 m. gruodžio 31 d., jos metinis išskirstymas ir mažiausia suma, skiriama regionams, atitinkantiems reikalavimus pagal konvergencijos tikslą, turėtų būti nustatyti pagal [...] Europos Parlamento, Tarybos ir Komisijos tarpinstitucinį susitarimą dėl biudžeto vykdymo tvarkos ir patikimo finansų valdymo[3]. 2. Į visą sumą turėtų būti įtraukta Bulgarijai ir Rumunijai rezervuota suma su sąlyga, kad tų šalių Stojimo sutartis įsigalios 2007 m. sausio 1 d. Jei Stojimo sutartis neįsigalios 2007 m. sausio 1 d. vienos arba abiejų valstybių atžvilgiu, visa suma turi būti atitinkamai pritaikyta, NUSPRENDĖ: Vienintelis straipsnis Pagal Reglamentą (EB) Nr. 1698/2005 skiriama visa Bendrijos paramos kaimo plėtrai įsipareigojimų asignavimų suma laikotarpiui nuo 2007 m. sausio 1 d. iki 2013 m. gruodžio 31 d., jos metinis išskirstymas ir mažiausia suma, skiriama regionams, atitinkantiems reikalavimus pagal konvergencijos tikslą, nurodytiems to Reglamento 2 straipsnio j dalyje, yra nustatomi šio sprendimo priede. Priimta Briuselyje, Tarybos vardu Pirmininkas PRIEDAS Visa įsipareigojimų asignavimų suma 2007−2013 m., jos metinis išskirstymas ir mažiausia suma, skiriama regionams, atitinkantiems reikalavimus pagal konvergencijos tikslą, bei jos metinis išskirstymas* Mln. EUR, 2004 m. kainos** | 2007 m. | 2008 m. | 2009 m. | 2010 m. | 2011 m. | 2012 m. | 2013 m. | Iš viso | Visa suma ES-25 ir Bulgarijai bei Rumunijai | 10 710 | 10 447 | 10 185 | 9 955 | 9 717 | 9 483 | 9 253 | 69 750 | Mažiausia suma, skiriama regionams, atitinkantiems reikalavimus pagal konvergencijos tikslą | 27 699 | * Prieš bendrosios žemės ūkio politikos su rinka susijusių išlaidų ir tiesioginių išmokų privalomąjį moduliavimą ir kitus perkėlimus kaimo plėtrai. ** Nurodytos sumos yra suapvalintos iki artimiausio milijono, tačiau programuojant duomenys bus pateikti iki artimiausio sveiko skaičiaus eurais. | FINANSINĖ PAŽYMA | 1. | BIUDŽETO POZICIJA: 05 04 05 01 | ASIGNAVIMAI 2007 M. PBP: ĮA: 12 343 028 111 EUR (įskaitant moduliavimą ir perkėlimus pagal Reglamentą (EB) Nr. 1782/2003) MA: 6 182 000 000 EUR | 2. | PAVADINIMAS: Tarybos sprendimas, nustatantis Bendrijos paramos kaimo plėtrai sumą laikotarpiui nuo 2007 m. sausio 1 d. iki 2013 m. gruodžio 31 d., jos metinį išskirstymą ir mažiausią sumą, skiriamą regionams, atitinkantiems reikalavimus pagal konvergencijos tikslą | 3. | TEISINIS PAGRINDAS: Tarybos reglamento (EB) Nr. 1698/2005 69 straipsnio 1 dalis | 4. | TIKSLAI: Nustatyti Bendrijos paramos kaimo plėtrai sumą 2007−2013 m., jos metinį išskirstymą ir mažiausią sumą, skiriamą regionams, atitinkantiems reikalavimus pagal konvergencijos tikslą | 5. | FINANSINIS POVEIKIS (1) | KITI FINANSINIAI METAI (2007 m.) (mln. EUR ) | 5.0 | IŠLAIDOS (2004 m. kainos) (2) – IŠ EB BIUDŽETO(GRĄŽINAMOSIOS IŠMOKOS IR (ARBA) INTERVENCIJOS) – NACIONALINIŲ VALDŽIOS INSTITUCIJŲ – KITOS | ĮA: 10 710 MA: 4 973 | 5.1 | PAJAMOS – EB NUOSAVIEJI IŠTEKLIAI(MOKESČIAI IR (ARBA) MUITAI) – NACIONALINIŲ BIUDŽETŲ | – | 2008 | 2009 | 2010 | 2011 | 2012 | 2013 | 5.0.1 | NUMATOMOS IŠLAIDOS (2004 m. kainos) ĮA (2) MA | 10 447 6 231 | 10 185 6 761 | 9 955 7 919 | 9 717 9 150 | 9 483 9 664 | 9 253 9 861 | 5.1.1 | NUMATOMOS PAJAMOS | – | – | – | – | – | – | 5.2 | APSKAIČIAVIMO METODAS: – | 6.0 | AR PROJEKTAS GALI BŪTI FINANSUOJAMAS IŠ ASIGNAVIMŲ, ĮTRAUKTŲ Į ATITINKAMĄ EINAMOJO BIUDŽETO SKYRIŲ? | TAIP/NE | 6.1 | AR PROJEKTĄ GALIMA FINANSUOTI PERKELIANT LĖŠAS IŠ VIENO EINAMOJO BIUDŽETO SKYRIAUS Į KITĄ? | TAIP/NE | 6.2 | AR REIKĖS SKIRTI PAPILDOMĄ BIUDŽETĄ? | TAIP/NE | 6.3 | AR ASIGNAVIMUS REIKĖS ĮTRAUKTI Į BŪSIMUS BIUDŽETUS? | TAIP/NE | PASTABOS: (1) Kaimo plėtrai skirto 2007−2013 m. finansinio paketo įsipareigojimų asignavimai yra nustatyti Europos Tarybos susitarime dėl 2007−2013 m. finansinės perspektyvos. (2) Į nurodytus duomenis neįtrauktas privalomasis moduliavimas ir kiti perkėlimai iš pirmojo ramsčio. | [1] OL L 277, 2005 10 21, p. 1. [2] OL L 277, 2005 10 21, p. 1. [Reglamentas su pakeitimais, padarytais Reglamentu (EB) Nr. .../.... (OL L ....)]. [3] OL C ..., ..., p. ....